LĪGUMS

Malkas piegādei Augšdaugavas novada pašvaldības iestāžu vajadzībām
4. daļa 
“Malkas piegāde Augšdaugavas novada pašvaldības struktūrvienību un iestāžu vajadzībām, kuras darbojas Eglaines pagasta teritorijā”
	Pasūtītāja līgumu reģistrācijas uzskaites 

Nr. 000.2.1-17.10-2026/126
	             


Daugavpils                                                                                   Dokumenta parakstīšanas datums ir pēdējā pievienotā drošā elektroniskā paraksta un 

tā laika zīmoga datums

Augšdaugavas novada pašvaldības Centrālā pārvalde, reģistrācijas Nr. 90009117568, juridiskā adrese: Rīgas iela 2, Daugavpils,  LV-5401, kura vārdā saskaņā ar Augšdaugavas novada pašvaldības Nolikumu rīkojas pašvaldības izpilddirektors Pēteris Dzalbe, turpmāk šī līguma tekstā saukts Pasūtītājs, no vienas puses, 

un
Zemnieku saimniecība “Zaļumi”, reģistrācijas Nr. 41501016298, juridiskā adrese: “Zaļumi”, Pašuliene, Šēderes pag., Augšdaugavas novads, LV-5474, kuras vārdā saskaņā ar Statūtiem rīkojas īpašnieks Pēteris Slavinskis, turpmāk tekstā šī līguma tekstā saukts “Piegādātājs”, no otras puses, 

abi kopā un katrs atsevišķi turpmāk šī līguma tekstā saukti par “Pusēm”, pamatojoties uz Augšdaugavas pašvaldības rīkotā atklātā konkursa “Malkas piegāde Augšdaugavas novada pašvaldības iestāžu vajadzībām”, iepirkuma identifikācijas Nr. ANPCP 2026/52 (turpmāk -Iepirkums) nolikumu, Iepirkuma 4. daļas “Malkas piegāde Augšdaugavas novada pašvaldības struktūrvienību un iestāžu vajadzībām, kuras darbojas Eglaines pagasta teritorijā” rezultātiem un Zemnieku saimniecības “Zaļumi” iesniegto piedāvājumu, noslēdz līgumu par malkas piegādi (turpmāk - Līgums), izsakot to šādā redakcijā:
1. Līguma priekšmets
1.1. Piegādātājs pēc Pasūtītāja pieprasījuma pārdod un piegādā, bet Pasūtītājs pērk malku, atbilstoši Tehniskajai specifikācijai (Līguma 1. pielikums), Piegādātāja iesniegtajam Tehniskajam piedāvājumam (Līguma 2. pielikums) un Finanšu piedāvājumam (Līguma 3. pielikums) (turpmāk – Prece).

1.2. Paredzamais Preces apjoms: 400 m3 (četri simti). Preču apjoma sadalījums pa Līguma izpildes vietām norādīts Tehniskajā specifikācijā (1. pielikums). 

1.3. Līguma izpildes vietas:

1.3.1. Stendera iela 7, Eglaine, Eglaines pagasts, Augšdaugavas novads;
1.3.2. Eglaines pamatskolas ēka, Skolas iela 41, Eglaine, Eglaines pagasts, Augšdaugavas novads;
1.3.3. Darbnīcu pirts ēka, Raiņa iela 8, Eglaine, Eglaines pagasts, Augšdaugavas novads.

1.4. Preces blīvuma pārrēķināšanai no steriem un ciešmetriem Puses piemēro koeficientu 0,6.

2. Līguma darbības termiņš
2.1. Līgums stājas spēkā tā parakstīšanas dienā un ir spēkā līdz saistību pilnīgai izpildei.

2.2. Līguma izpildes termiņš: līdz 2026. gada 16. novembrim (atbilstoši tehniskajā specifikācijā noteiktajam katrā iepirkuma daļā), vai līdz brīdim, kad Pasūtītājs iegādājas Preci Līguma 3.1. punktā noteiktās Līguma summas apmērā, ņemot vērā, kurš no apstākļiem iestājies pirmais.
3. Līguma summa un norēķinu kārtība
3.1. Kopējā līguma cena sastāda EUR 21 600,00 (divdesmit viens tūkstotis seši simti euro, 00 centi) bez PVN. Pievienotās vērtības nodoklis (PVN) tiek piemērots atbilstoši Pievienotās vērtības nodokļa likuma 141. panta nosacījumiem.
3.2. Vienas vienības cena ir noteikta atbilstoši Līguma 3. pielikumam.

3.3. Līguma summā ir ietvertas izmaksas, kas saistītas ar Preču piegādi, visiem transporta izdevumiem,  nodokļiem.

3.4. Pasūtītājs samaksā Piegādātājam par piegādāto Preci 20 (divdesmit) dienu laikā pēc piegādes dokumenta parakstīšanas un strukturēta elektroniskā rēķina saņemšanas dienas. Rēķins nosūtāms uz Augšdaugavas novada pašvaldības Centrālās pārvaldes e-adresi: _DEFAULT@90009117568, strukturēta elektroniskā rēķina formātā (formātā, kas ļauj to automātiski un elektroniski apstrādāt, un kurš atbilst Ministru kabineta noteiktajam publiskajos iepirkumos piemērojamā elektroniskā rēķina standartam). Izrakstot rēķinu, Piegādātājs tajā obligāti norāda Līguma numuru.
Ja Piegādātājs reģistrēts ārvalstī, Pasūtītājs pieņems elektroniski nosūtītu rēķinu. Rēķins nosūtāms uz e-pasta adresi pasts@augsdaugavasnovads.lv, vēlams strukturēta elektroniskā rēķina formātā (strukturēta elektroniskā formātā, kas ļauj to automātiski un elektroniski apstrādāt, un kurš atbilst Ministru kabineta noteiktajam publiskajos iepirkumos piemērojamā elektroniskā rēķina standartam).

3.5. Par samaksas dienu tiek uzskatīta diena, kurā Pasūtītājs veicis maksājumu.

4. Preču piegādes kārtība
4.1. Pasūtītāja pilnvarotā persona veic preču piegādes pasūtījumu, izmantojot Piegādātāja kontakttālruni 29171543, vai ar e-pasta starpniecību: zalumizs@inbox.lv.
4.2. Preces (tās daļas) piegādi Pušu pilnvarotās personas apliecina, parakstot preču piegādes dokumentu.

4.3. Piegādātājs piegādā preces Pasūtītājam ar savu transportu un uzņemas visus transportēšanas izdevumus.

4.4. Preces apjoma atbilstību preču piegādes dokumentā norādītajam, apstiprina Pasūtītāja pilnvarotā persona ar savu parakstu uz preču piegādes dokumenta. Pasūtītājs uzņemas atbildību un nodrošina, ka Pasūtītāja pilnvarotā persona, kas pieņem preces Pasūtītāja vārdā, ir pilnvarota un tiesīga parakstīt preču piegādes dokumentus un pieņemt no Piegādātāja preci.

4.5. Katra preču piegāde tiek noformēta ar Latvijas Republikas normatīvajos aktos noteiktajā kārtībā izrakstītu preču piegādes dokumentu, samaksas noteikumos norādot tikai apmaksas veidu. 

4.6. Līdz Preču nodošanai Pasūtītājs visus ar Precēm saistītos riskus uzņemas Piegādātājs.

5. Piegādātās preces trūkumu novēršana
5.1. Pretenzijas par Preces kvalitāti Pasūtītājs, iesniedz Piegādātājam rakstiskā veidā saskaņā ar Latvijas Republikas normatīvajiem aktiem.

5.2. Pieņemot Preci, Pasūtītāja pilnvarotais pārstāvis pārbauda piegādātās Preces atbilstību pasūtījumam un piegādes dokumentā norādītajai informācijai un apstiprina to ar savu parakstu uz piegādes dokumenta. Ja piegādātā Prece neatbilst pasūtījumam un/vai Preču piegādes dokumentā norādītajai informācijai, Pasūtītāja pārstāvis piegādes dokumentu neparaksta un uzskatāms, ka prece, nav piegādāta Līgumā noteiktajā kārtībā.

5.3. Ja Precei saņemšanas brīdī tiek konstatēti atklāti defekti vai trūkumi, Pasūtītājam ir tiesības šādu Preci nepieņemt. Puses vienojas par termiņu, kurā Piegādātājam konstatētie defekti un trūkumi ir jānovērš vai jāpiegādā cita, prasībām atbilstoša, prece.

5.4. Ja Pusēm ir domstarpības par Preču kvalitāti, tiek veikta neatkarīga Preču ekspertīze, kuras slēdziens ir saistošs abām Pusēm. Gadījumā, ja tiek pieaicināti neatkarīgi eksperti, Pušu pārstāvju klātbūtne pie ekspertīzes ir obligāta.

5.5. Visus izdevumus, kas saistīti ar neatkarīgas ekspertīzes veikšanu, Piegādātājam nelabvēlīga slēdziena gadījumā sedz Piegādātājs, bet pretējā gadījumā Pasūtītājs.

5.6. Ja Pasūtītājs konstatē, ka Līguma izpildē ir ietvertas Krievijas Federācijas vai Baltkrievijas Republikas izcelsmes preces vai pakalpojumi, Piegādātāja pienākums ir pēc Pasūtītāja pieprasījuma un par saviem līdzekļiem Pasūtītāja noteiktajā termiņā aizstāt attiecīgās preces vai pakalpojumus ar šī Līguma prasībām atbilstošām precēm vai pakalpojumiem.

6. Pušu saistības un Līgumsods

6.1. Piegādātāja atbildība:

6.1.1. Pasūtītājs ir tiesīgs ieturēt no Piegādātāja līgumsodu 0,5 % (nulle komats pieci procenti) apmērā no nepiegādātās Preces vērtības par katru nokavēto piegādes dienu, bet ne vairāk kā 10 % no Līguma cenas. 
6.1.2. Preču piegādes termiņa kavējumu skaita līdz Preču nodošanas dienai.

6.1.3. Gadījumā, ja Piegādātājs neievēro Līgumā noteikto nekvalitatīvo Preču trūkumu novēršanas termiņu, Pasūtītājs ir tiesīgs pieprasīt Piegādātājam līgumsodu 0,5% (nulle komats pieci procenti) apmērā no piegādāto Preču vērtības par katru nekvalitatīvo Preču apmaiņas nokavēto dienu, bet ne vairāk kā 10% no Līguma cenas.

6.1.4. Preču kvalitātei jāatbilst standartiem un prasībām, kas noteikti Eiropas Savienības un Latvijas Republikas normatīvajos aktos.

6.2. Ja Piegādātājs nepilda Līgumu vai atsakās no tā izpildes, vai ja Līgums tiek pārtraukts Piegādātāja vainas dēļ, Piegādātājs maksā Pasūtītājam līgumsodu par Līguma neizpildi vai nepienācīgu izpildi 10 % (desmit procentu) apmērā no Līguma cenas.

6.3. Ja Pasūtītājs kavē Līgumā paredzētos maksājumus, Piegādātājs ir tiesīgs pieprasīts no Pasūtītāja līgumsodu 0,5 % (nulle komats pieci procenti) apmērā no neapmaksātās summas par katru nokavēto dienu, bet ne vairāk kā 10% no Līguma cenas. 
6.4. Ja Pasūtītājs konstatē, ka Līguma izpildē ir ietvertas Krievijas Federācijas vai Baltkrievijas Republikas izcelsmes preces vai pakalpojumi, Pasūtītājs ir tiesīgs piemērot Piegādātājam līgumsodu 3% (trīs procenti) apmērā no Līguma cenas.

6.5. Līgumsodu Puses maksā, attiecīgo summu ieskaitot otras Puses norēķinu kontā, kas norādīts Līgumā.
6.6. Līgumsoda samaksa neatbrīvo no Puses no pārējo Līguma saistību pienācīgas izpildes.

7. Pušu pilnvarotās personas

7.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

7.1.1. Pasūtītāja pilnvarotās personas:

7.1.1.1. Tehniskais direktors Valērijs Ļaksa, tālr.: +371 65476829, e-pasta adrese: valerijs.laksa@augsdaugavasnovads.lv;

7.1.1.2.  Subates apvienības pārvaldes vadītājs Viktors Potjomkins, tālr.: +371 26172670, e-pasta adrese: parvalde@subate.lv.
7.1.2. Piegādātāja pilnvarotā persona:

7.1.2.1.  Pēteris Slavinskis, tālr.: +371 29171543, e-pasta adrese: zalumizs@inbox.lv.
7.2. Pilnvarotajām personām ir šādas tiesības:

7.2.1. Parakstīt preču piegādes dokumentu;

7.2.2. Pieteikt un saskaņot Preču piegādes laiku, vienā pasūtījuma reizē piegādājamo Preču apjomu;

7.2.3. Risināt jautājumus, kas saistīti ar nekvalitatīvas Preces piegādi;

7.2.4. Risināt citus organizatoriskus jautājumus, kas saistīti ar Līguma izpildi.

7.3. Pilnvarotajām personām nav tiesību veikt labojumus vai izdarīt grozījumu šajā Līgumā vai tā pielikumos.

7.4. Pilnvarotās personas, kontaktējoties un veicot savstarpējo saraksti, izmanto šajā Līgumā minētos rekvizītus (tālruni, e-pastu).
8. Nepārvarama vara

8.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
8.2. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgais Līdzējs ir nokavējis saistību izpildi.
8.3. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no Pušu rīcības, t.i., ko Puses nespēja kontrolēt, pret kuriem šī Puse nebūtu varējis saprātīgi nodrošināties pirms Līguma noslēgšanas, pēc to rašanās nevar novērst vai pārvarēt. 
8.4. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā Puse nevar iespaidot un kas nav saistīts ar tā kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Puses iespēju veikt Līguma izpildi: kari, revolūcijas, ugunsgrēki, plūdi, epidēmijas u.c.
8.5. Ja izceļas nepārvaramas varas situācija, Piegādātājs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Piegādātājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. 
8.6. Jebkurai no Pusēm jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ. 
8.7. Ja nepārvaramas varas apstākļi pastāv ilgāk par 30 (trīsdesmit) dienām, Puses var vienoties par  Līguma darbības apturēšanu vai pārtraukšanu un tādā gadījumā Piegādātājam ir tiesības saņemt norēķinu par faktiski veikto preces piegādi, kas tiek fiksēti ar Pušu sastādītu aktu.
8.8. Ikvienai Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu.

9. Apakšuzņēmēju un personāla nomaiņa

9.1. Piegādātājs nav tiesīgs bez rakstiskas saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē. 

9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

9.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

9.2.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma (turpmāk –PIL) 42. panta otrās daļas 1., 2, 3., 4., 5., 6., 7. un 10. punktā minētajiem pretendentu izslēgšanas iemesliem;
9.2.3. uz piedāvāto apakšuzņēmēju, kura veicamo darbu vai sniedzamo pakalpojumu vērtība ir vismaz 10 000 euro, attiecas PIL 42. panta otrās daļas 1., 2, 3., 4., 5., 6., 7. un 10. punktā minētie pretendentu izslēgšanas iemesli;
9.2.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

9.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.4. Pārbaudot jaunā apakšuzņēmēja, kura veicamo darbu vai sniedzamo pakalpojumu vērtība ir vismaz 10 000 euro vai uz kura iespējām Piegādātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro PIL 42. panta otrās daļas 1., 2, 3., 4., 5., 6., 7., 10. punkta noteikumus. PIL 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.5.
Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

10. Līguma grozīšana uz izbeigšana

10.1. Līgumu var grozīt, papildināt, noformējot rakstisku Pušu vienošanos, kas kļūst par šī Līguma neatņemamu sastāvdaļu. Jebkuri Līguma grozījumi izdarāmi ievērojot Publisko iepirkumu likuma 61. pantā noteikto.

10.2. Līguma izpildes laikā var tikt veikti grozījumi saskaņā ar Publisko iepirkumu likuma 61. panta piektās daļas nosacījumiem, ievērojot, kā visu secīgi veikto grozījumu summa vienlaikus  nesasniedz 10% no sākotnējās Līgumcenas.
10.3. Būtiski Līguma grozījumi saskaņā ar Publisko iepirkumu likuma 61. panta trešās daļas 1. punkta nosacījumiem ir pieļaujami šādos gadījumos:

10.3.1. ja objektīvu un iepriekš neparedzamu iemeslu dēļ Līguma izpildi nav iespējams veikt Līguma 2.2. punktā noteiktajā termiņā, Līguma izpildes termiņš var tikt pagarināts par termiņu, kas nav ilgāks par 2 (diviem) mēnešiem;
10.3.2. samazināt vai palielināt nepieciešamo Preču piegādes apjomu, ja radusies situācija, ko Pasūtītājs iepriekš nevarēja paredzēt, tai skaitā gadījumos, kad iestādes pāriet uz citu apkures veidu. Vienas vienības preces izmaksas nevar tikt grozītas. Līgumcena tiks samazināta vai palielināta, pamatojoties uz izcenojumiem, kas ir noteikti Piegādātāja piedāvājuma iepirkumā.

10.3.3. papildināt un/vai noņemt preču piegādes vietas atbilstoši faktiskajai nepieciešamībai.

10.4. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 20 % (divdesmit procentus) no sākotnējās Līguma Līgumcenas attiecībā uz katru gadījumu, kas minēts Līguma 10.3.2. un 10.3.3. punktā.

10.5. Līgums var tikt lauzts tikai šajā Līgumā noteiktajā kārtībā vai Pusēm savstarpēji vienojoties.

10.6. Pusēm ir tiesības izbeigt Līguma darbību, savstarpēji vienojoties, 20 (divdesmit) dienas iepriekš rakstiski paziņojot par to. Šādā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanos par līgumsaistību izbeigšanu un savstarpējo norēķinu pilnīgu izpildi.

10.7. Pasūtītājam ir tiesības 10 (desmit) darba dienas iepriekš ar rakstveida paziņojumu Piegādātājam, paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:

10.7.1. ja Piegādātājs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro Tehniskās specifikācijas prasības, vai nespēj veikt preces piegādi Līgumā noteiktajos termiņos – ar nosacījumu, ka Piegādātājs 10 (desmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu; 

10.7.2. ja Piegādātājs ir atzīts par maksātnespējīgu vai ierosināts tā tiesiskās aizsardzības process, vai pieņemts lēmums par tā likvidāciju vai apturēta saimnieciskā darbība, kas traucē Piegādātājam turpināt Līgumā noteikto saistību izpildi.  

10.8. Šī Līguma 10.6. punktā minētā Līguma laušana neierobežo Pasūtītāja tiesības uz zaudējumu atlīdzību vai līgumsodu. 

10.9. Pasūtītājs ir tiesīgs vienpusēji atkāpties no līguma izpildes, ja līgumu nav iespējams izpildīt, tādēļ, ka Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111. pants).
10.10. Pasūtītājs vienpusēji izbeidz līgumu ar Piegādātāju, ja Līguma izpildes laikā konstatē, ka uz Piegādātāju attiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums.

10.11. Ja Pasūtītājs izmanto tiesības vienpusēji lauzt Līgumu, Puses sastāda atsevišķu aktu par faktiski izpildīto preces piegādes apjomu un to vērtību. Pasūtītājs pieņem preci tādā apjomā, kādā tā ir veikta, ja tā atbilst Līgumam. 

10.12. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Piegādātājs ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu.

11. Citi noteikumi

11.1. Ja kāds no Līguma noteikumiem zaudē spēku tiesību aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem tiesību aktiem.

11.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, e-pasta adrese u.c., tad Puses nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajām Pušu pārstāvjiem un to rekvizītiem.

11.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizētas vai likvidētas, Līgums paliek spēkā un tā noteikumi ir saistoši Pušu tiesību un saistību pārņēmējiem. Piegādātājs brīdina Pasūtītāju par šādu apstākļu iestāšanos vienu mēnesi iepriekš.

11.4. Strīdus, kas rodas šī Līguma izpildes gaitā vai sakarā ar šo Līgumu, Puses risina savstarpēju pārrunu ceļā. Ja vienošanās netiek panākta, tad strīdu risina Latvijas Republikas tiesā.

11.5. Ikviena Līguma izmaiņa tiek noformēta rakstveidā un abu Līdzēju parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. Ir pieļaujami tikai nebūtiski Līguma grozījumi.

11.6. Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai.

11.7. Līgums sagatavots elektroniski, un abas Puses to parakstījušas elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. 

11.8. Līgumam tiek pievienoti pielikumi:

11.8.1.  1. pielikums – Tehniskā specifikācija;

11.8.2.  2. pielikums - Tehniskais piedāvājums;

     11.8.3.  3. pielikums – Finanšu piedāvājums. 

12. Pušu rekvizīti un paraksti
	PASŪTĪTĀJS
	PIEGĀDĀTĀJS



	Augšdaugavas novada pašvaldības Centrālā pārvalde
	Zemnieku saimniecība “Zaļumi”

	Reģistrācijas numurs 90009117568
	Reģistrācijas numurs: 41501016298

	Juridiskā adrese: 

Rīgas iela 2, Daugavpils, LV 5401

Tālrunis: +371 654 22238

Valsts kase 

Kods: TRELLV22

Konta Nr. LV37TREL9807280440200


	Juridiskā adrese:

“Zaļumi”, Pašuliene, Šēderes pag.,

Augšdaugavas nov., LV-5474

Tālrunis: +371 29171543

Banka: Citadele banka AS

Kods: PARXLV22

Konta Nr. LV84PARX0017178520001


	_______________________ P. Dzalbe

(Paraksts)*
	______________________ P. Slavinskis

(Paraksts)*


*Piezīme - Dokumenta rekvizītus "paraksts" un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

